OpenLLM-France/wikimedia huggingface dataset:
# Àxel Torres Xirau

Àxel Torres Xirau (Sabadell, 13 de març de 1983) és un periodista esportiu sabadellenc, especialista en futbol internacional, que treballa a Movistar Plus+, Cadena SER i escriu per la web de AS.

## Biografia

Ha estat col·laborador de diversos mitjans, entre els quals els diaris El 9 Esportiu i Público, La Sexta, la revista oficial de la Federació Catalana de Futbol o la revista FutbolLife.

## Trajectòria
### Mediapro

L'estiu del 2009 va marxar a Gol Televisión, per ser comentarista i presentador del canal, on va ser un dels conductors del programa de set hores de durada que el canal de Mediapro va dedicar a la gala d'entrega dels premis FIFA Pilota d'Or 2010.

### Movistar+ i Prisa
## Bibliografia

* 11 Ciudades, Contra, 2013. ISBN 978-84-940938-1-4
* Franz. Jürgen. Pep, Contra, 2014. ISBN 978-84-942167-4-9
* El faro de Dalatangi, Contra, 2017. ISBN 978-84-946833-0-5
* Crónicas Balcánicas, Contra, 2024. ISBN 978-84-10045-05-7

## Referències

* ↑ «Nace la revista Fútbol Life» (en castellà). matador.elconfidencial.com, 18-04-2007. [Consulta: 20 febrer 2011].
* ↑ «Jaume Roures ficha para Gol a Axel Torres, el joven ‘gurú’ del fútbol internacional: su programa rivalizará con el espacio de ‘Maldini’, en Canal Plus» (en castellà). ElConfidencialDigital, 24-10-2008. [Consulta: 18 febrer 2011].
* ↑ «Les cadenes en obert oferiran imatges del derbi després del xoc». El Periódico, 29-11-2010. [Consulta: 20 febrer 2011].
* ↑ Torres, Axel. 11 Ciudades. Barcelona: Editorial Contra. ISBN 978-84-940938-1-4.
* ↑ Torres, Axel. Franz. Jürgen. Pep. Barcelona: Editorial Contra. ISBN 978-84-942167-4-9.
* ↑ Torres, Axel. El faro de Dalatangi. Barcelona: Editorial Contra. ISBN 978-84-946833-0-5.
* ↑ Torres, Axel. Crónicas Balcánicas. Barcelona: Editorial Contra. ISBN 978-84-10045-05-7.

## Enllaços externs

* Blog Planeta Axel, marca.com
* Blog Planeta Axel Arxivat 2010-12-16 a Wayback Machine.
# Rostov Arena

Rostov Arena (rus: «Ростов Арена») és un estadi de futbol de Rostov del Don, Rússia. És una de les seus de la Copa del Món de Futbol de 2018. També és l'estadi del FK Rostov de la Lliga russa de futbol, reemplaçant l'Olimp-22. Té una capacitat de 45.000 espectadors.

## Esdeveniments
### Partits de la Copa del Món de Futbol de 2018

Aquest estadi és una de les seus de la Copa del Món de Futbol de 2018.

#### Fase de grups

| Brasil | 1–1 | Suïssa |
| Coutinho 20' | Informe | Zuber 50' |
| Uruguai | 1–0 | Aràbia Saudita |
| Suárez 23' | Informe | |
| Corea del Sud | 1–2 | Mèxic |
| Son Heung-min 90+3' | Informe | Carlos Vela 27' (p.) Hernández 66' |
| Islàndia | 1–2 | Croàcia |
| G. Sigurðsson 76' (p.) | Informe | Badelj 53' Perišić 90' |

#### Vuitens de final

| Bèlgica | 3–2 | Japó |
| Vertonghen 69' Fellaini 74' Chadli 90+4' | Informe | Haraguchi 48' Inui 52' |

## Referències

* ↑ Стадион к ЧМ-2018 в Ростове-на-Дону назовут «Ростов-Арена».
* ↑ Stadium names for the 2018 FIFA World Cup Russia™ confirmed Arxivat 2017-11-11 a Wayback Machine.. FIFA.
* ↑ Russia 2018 FIFA WORLD CUP artists Impressions of Stadiums
* ↑ «Match report – Group E – Brazil-Switzerland» (PDF). Fédération Internationale de Football Association, 17-06-2018.
* ↑ «Match report – Group A – Uruguay v Saudi Arabia» (PDF). Fédération Internationale de Football Association, 20-06-2018.
* ↑ «Match report – Group F – Korea Republic v Mexico» (PDF). Fédération Internationale de Football Association, 23-06-2018.
* ↑ «Match report – Group D – Iceland v Croatia» (PDF). Fédération Internationale de Football Association, 26-06-2018.
* ↑ «Match report - Round of 16 - Belgium v Japan». FIFA.com. [Consulta: 2 juliol 2018].

## Enllaços externs

* Lloc d'estadi Rostov Camp Arxivat 2020-08-06 a Wayback Machine.
* Disseny renderings a StadiumDB.com Rostov Disseny renderings a StadiumDB
# Serrat del Gargallar

El Serrat del Gargallar és una serra del municipi de Conca de Dalt, antigament del de Toralla i Serradell, situada en l'àmbit del poble de Rivert, al Pallars Jussà.
És a prop i al sud-oest de Rivert, i forma un llarg serrat la continuïtat del qual pel nord-oest és el Serrat de les Coves. Està delimitat al sud-oest pel barranc dels Escarruixos i al nord-est pel barranc del Balç. El vessant nord d'aquest serrat està constituït per l'Obaga de la Font del Cristall, la partida dels Gargallars i el paratge de les Balçs. Més al sud, enllà d'un petit barranc interposat, hi ha el lloc de Golelleres. Pel vessant sud-est passava el Camí vell de Santa Engràcia a Rivert i el lloc de Tresdós.
# Màser astrofísic

Un màser astrofísic és una font natural d'emissió estimulada de línies espectrals, típicament en la banda de microones de l'espectre electromagnètic. L'emissió pot sorgir en núvols moleculars, cometes, atmosferes planetàries, atmosferes estel·lars o a partir de diferents condicions presents en l'espai interestel·lar.

## Referències

* ↑ «Màser astrofísic». Gran Enciclopèdia Catalana. Barcelona: Grup Enciclopèdia Catalana.
# Àybak

«Àybak» té aquests significats:
* Toponímia: antic nom de Samangan (Afganistan)
* Biografies:
* Qutb-ad-Din Àybak (s. XI i XII), fundador de la dinastia mameluca de Delhi
* Àybak Izz-ad-Din, mameluc sirià governador de Síria (1200 i 1218)
* Al-Muïzz Àybak, primer soldà mameluc bahrita o kiptxak del Caire (1250-1257)
# Gurley (Alabama)

Gurley és una població dels Estats Units a l'estat d'Alabama. Segons el cens del 2000 tenia 876 habitants.

## Demografia

Segons el cens del 2000, Gurley tenia 876 habitants, 346 habitatges, i 241 famílies. La densitat de població era de 121,2 habitants/km².
Dels 346 habitatges en un 34,7% hi vivien nens de menys de 18 anys, en un 48% hi vivien parelles casades, en un 17,9% dones solteres, i en un 30,1% no eren unitats familiars. En el 26,9% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,5% tenia menys de 18 anys, un 7,8% entre 18 i 24, un 27,1% entre 25 i 44, un 21,3% de 45 a 60 i un 15,3% 65 anys o més.
L'edat mediana era de 35 anys. Per cada 100 dones hi havia 86,8 homes. Per cada 100 dones de 18 o més anys hi havia 85,8 homes.
La renda mediana per habitatge era de 23.831 $ i la renda mediana per família de 26.875 $. Els homes tenien una renda mediana de 31.146 $ mentre que les dones 20.000 $. La renda per capita de la població era de 13.271 $. Aproximadament el 23,4% de les famílies i el 21,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# En-Men-Lu-Ana

En-men-lu-ana de Badtibira va ser el tercer rei pre-dinàstic que menciona la llista de reis sumeris. En algunes versions de la llista consta com el primer. Hauria regnat abans del tercer mil·lenni aC. La llista li atribueix un regnat llegendari de 43.200 anys, el més llarg de tots els reis que apareixen a la llista.

## Referències

* ↑ Marchesi, Gianni «The Sumerian King List and the early history of Mesopotamia». Quaderni di Vicino Oriente, V, 2010, pàg. 236.
# Larry Hornbeck

Larry Hornbeck (7 de setembre, 1943) és un enginyer americà que va formar part de l'equip creador del DLP CINEMA mentre treballava a Texas Instrument (TI).
Hornbeck va néixer a St. Louis, Missouri.
Larry Hornbeck va obtenir un doctorat en física per la Universitat Case Western Reserve a Cleveland, Ohio. el 1974. Es va unir a TU el 1973 i va començar a treballar en sistemes microelectromecànics òptics el 1977.
Actualment, Hornbeck i la seva dona Laura resideixen en una propietat de Van Alstyne a Texas, al nord de Dallas. Tenen dos fills, Jason i David.

## Biografia i carrera professional

Larry Hornbeck va començar a treballar pels laboratoris d'Investigació Central de Texas Instruments a Dallas, Texas. Hornbeck va començar a desenvolupar dispositius de càrrega acoblada (CCD) sensors d'imatge.
Durant el 1977 va adaptar aquests sensors que havia desenvolupat per crear sistemes microelectromecànics (MEMS). Es va centrar en el desenvolupament de MFEE reflectors per al processament òptic.
El 1982 Hornbeck comença a interessar-se per les aplicacions d'impressió i visualització de projecció.
El seu interès se centrava durant aquesta etapa en dos nous aspectes de la tecnologia: en els MEMS i la seva fabricació.
El 1983 va aconseguir els primers mètodes de fabricació dels micromiralls i va implantar-los a la part superior dels circuits de direcció de transistors. Hornbeck era defensor dun nou enfocament de l'arquitectura per superar les limitacions de rendiment i estabilitat de la imatge dels seus dissenys de micro miralls analògics.
Larry Hornbeck va fabricar la primera DMD el 1987. També és conegut per la tecnologia de semiconductors d'òxid metàl·lic (MOS).
El 1992 Texas Instrument va presentar el chip DMD al centre de la seva tecnologia de pantalla de projecció DLP de nova creació. Els primers productes basats en aquesta tecnologia van arribar al mercat a principid del 1996.

## Premis i distincions

* Premi per a Aplicacions Industrials de la Física (2014-2015)
* Medalla de situació de la Royal Photographic Society (2009)
* Escollit membre de l'Acadèmia Nacional d'Enginyeria (2009)
* Premi de l'Acadèmia per la seva contribució a revolucionar com es creen les imatges en moviment, distribuïts i vistos (2015

## Bibliografia

* Philippe Binant, "Au cœur de la projection numérique", Actions, Kodak, Paris, Vol. 29, pp. 12-13 (2007).
* Larry Hornbeck, "Digital Light Processing and MEMS : an overview", Texas Instruments, Dallas, Texas.

## Referències

* Texas Instruments : DLP History.
* Massachusetts Institute of Technology : Larry Hornbeck.
* American Institute of Physics : Larry Hornbeck.
* https://www.aip.org/industry/prize/hornbeck

## Vegeu també

* DLP cinema
# Walter Mondale

Walter Frederick Mondale (Ceylon, Minnesota; 5 de gener de 1928 – Minneapolis, Minnesota; 19 d'abril de 2021), conegut com a Fritz Mondale, va ser vicepresident dels Estats Units des del 20 de gener de 1977 fins al 20 de gener de 1981, sota la presidència del demòcrata Jimmy Carter.
Era d'una família d'origen noruec. Els seus primers passos en la política van ser com a col·laborador a la campanya presidencial de Hubert Humphrey. Va estudiar Dret i es va fer advocat. De 1964 a 1977 va ser senador per Minessota. Des de 1968 va qualificar d'error haver donat suport a la Guerra del Vietnam. Jimmy Carter el va escollir com a candidat a vicepresident, quan l'altre candidat possible era l'aleshores senador per Idaho Frank Church; però Carter preferí Mondale, que estava més ben relacionat amb polítics importants del partit Demòcrata com Hubert Humphrey o George McGovern.
Davant els efectes de la crisi econòmica i dels ostatges estatunidencs del règim islàmic iranià, Mondale continuà fent costat a Jimmy Carter; i els dos es presentaren a la reelecció, que perderen davant Ronald Reagan.
Va morir el 19 d'abril de 2021 a l'edat de 93 anys.

## Referències

* ↑ «Walter Mondale, former US vice-president and celebrated liberal, dies aged 93» (en anglès). The Guardian, 20-04-2021. [Consulta: 20 abril 2021].

## Enllaços externs

* Congressional biography
* Bio from Keppler Speakers Arxivat 2006-05-21 a Wayback Machine.
* List of New York Times articles on Mondale
* PBS People & Events: Walter Mondale
# Djúpivogur

Djúpivogur és una petita població i municipi (Djúpavogshreppur) situada en una península a l'est d'Islàndia, prop de l'illa de Papey i del fiord Berufjörður.
L'any 2011 tenia 352 habitants.
Aquesta població és famosa dins d'Islàndia per haver enregistrat la temperatura més alta d'Islàndia, 30,5 °C el juny de 1939.

## Enllaços externs

* Djupivogur Arxivat 2008-08-09 a Wayback Machine.
# Els Croods: l'origen

Els Croods: l'origen (tírol original en anglès, Dawn of the Croods) és una sèrie de televisió animada en 2D estatunidenca produïda per DreamWorks Animation. La sèrie està basada en la pel·lícula d'animació de 2013 Els Croods, que té lloc abans dels esdeveniments de la pel·lícula. Es va estrenar el 24 de desembre de 2015 a Netflix. La segona temporada es va estrenar el 26 d'agost de 2016, la tercera temporada el 7 d'abril de 2017 i la quarta i última temporada el 7 de juliol del mateix any. Sam Riegel va ser el director de veu durant les dues primeres temporades, i Brendan Hay el va substituir durant les dues últimes. S'ha doblat al català per al Canal Super3.

## Sinopsi

Els Croods, la primera família moderna del món, torna ara amb una sèrie que se situa a la Vall d'Ahhh!, un indret de la prehistòria on viu una comunitat de cavernícoles. Els habitants de la comunitat viuen en coves i disposen dels avantatges més moderns de l'època, com ara una escola per als nens i un abeurador. A la vall, també hi ha una pila d'animals d'aspecte estranyíssim que el grup dels caçadors -capitanejat per Amber, la Bòrnia-, no para d'intentar caçar. La família Crood són el patriarca, en Grug; la mare, l'Ugga; els seus tres fills, en Tonk, l'Eep i la bellugadissa Sandy, i la inefable i genial iaia.

## Producció

A diferència de la pel·lícula animada per ordinador, la sèrie és animada en 2D. Els creadors de la sèrie volien fer-la més "dibuixada", però van trobar que fer squash i stretch en CG era massa car per a la televisió. Una tècnica d'animació diferent també va ajudar la sèrie a destacar del llargmetratge, que es va mostrar simultàniament a Netflix. Els tres primers episodis van ser animats a Toon Boom Harmony per a Bardel Entertainment, estudi d'animació de Vancouver. DreamWorks aviat va creure que Harmony no era el millor per animar escenes que contenien diversos personatges alhora. La resta d'episodis van ser dibuixats tradicionalment a mà per estudis sud-coreans: EMation, NE4U i Dong Woo Animation.

## Referències

* ↑ Wolfe, Jennifer. «DreamWorks Animation Unveils 'Dawn of the Croods' Trailer». Animation World Network, December 8, 2015. Arxivat de l'original el March 13, 2016. [Consulta: December 19, 2015].
* ↑ Liu, Ed «Exclusive Clip from "Dawn of the Croods" Season 4». , July 5, 2017. Arxivat de juny 12, 2018, a Wayback Machine.
* ↑ «Dawn of the Croods - Credits». Behind The Voice Actors. Arxivat de l'original el 22 February 2018. [Consulta: 21 febrer 2018].
* ↑ «Dawn of the Croods». IMDb. [Consulta: 21 febrer 2018].
* ↑ «Després de les vacances de Nadal, arriben noves propostes al canal Super3». CCMA, 05-01-2018. [Consulta: 13 maig 2024].
* 1 2 3 4 5 Thill, Scott. «'Dawn of The Croods': Brendan Hay Discusses Building A Kinder, Gentler Animated Apocalypse». Cartoon Brew, January 6, 2016. Arxivat de l'original el July 31, 2016. [Consulta: August 27, 2016].
* ↑ Amidi, Amid. «Trailer: 'Dawn of the Croods' Hand-Drawn Netflix Series». Cartoon Brew, December 8, 2015. Arxivat de l'original el December 23, 2015. [Consulta: December 19, 2015].
# Larry Hogan

Lawrence Joseph "Larry" Hogan, Jr. (Washington DC, 25 de maig de 1956) és un polític estatunidenc del Partit republicà. Des de gener de 2015 ocupa el càrrec de governador de Maryland.

## Biografia

Afiliat al Partit republicà, va ser elegit governador de Maryland el 4 de novembre de 2014. La seva investidura com a nou governador es feu el 21 de gener de 2015.

## Referències

* ↑ «Lawrence J. Hogan, JR., Governor». Maryland State Archives, 05-04-2017. [Consulta: 29 maig 2017].
* ↑ « Larry Hogan: ‘Tonight, Real Change Has Come To Maryland' », CBS Baltimore, 4 de novembre de 2014 (anglès)

## Enllaços externs

* Pàgina oficial del Governador de Maryland Arxivat 2015-02-06 a Wayback Machine.
# Neruda (pel·lícula)

Neruda és una pel·lícula de 2016 dirigida per Pablo Larraín i escrita per Guillermo Calderón. Fou estrenada a la 69a edició del Festival de Cinema de Canes i seleccionada per Xile com l'aportació a la 89 edició dels premis Oscar a la categoria de millor pel·lícula de parla no anglesa però no fou nominada. En canvi, sí que fou seleccionada pels premis Globus d'Or de 2016, obtenint una nominació a la millor pel·lícula de parla no anglesa.

## Argument

La pel·lícula se centra en la persecució política que el poeta i aleshores senador comunista Pablo Neruda va patir per haver criticat públicament al president Gabriel González Videla en un discurs fet al Congres Nacional el 1948. Neruda és víctima de la brutal repressió anticomunista de Videla i de la caça contra ell dirigida per Oscar Peluchonneau, el cap feixista de la Policía de Investigaciones de Xile.

## Repartiment

| Intèrpret | Personatge |
| Luis Gnecco | Pablo Neruda |
| Gael García Bernal | Óscar Peluchonneau |
| Mercedes Morán | Delia del Carril |
| Alfredo Castro | Gabriel González Videla |
| Pablo Derqui | Víctor Pey |
| Diego Muñoz | Martínez |
| Michael Silva | Álvaro Jara |
| Jaime Vadell | Arturo Alessandri Palma |
| Emilio Gutiérrez Caba | Pablo Picasso |
| Marcelo Alonso | Pepe Rodríguez |

## Premis i nominacions

| Premi | Categoria | Receptor/s | Resultat |
| Premi Iberoamericà de Cinema Fénix | Millor pel·lícula | Pablo Larraín | Guanyador |
| Premi Iberoamericà de Cinema Fénix | Millor direcció | Pablo Larraín | Nominat |
| Premi Iberoamericà de Cinema Fénix | Millor interpretació masculina | Luis Gnecco | Nominat |
| Premi Iberoamericà de Cinema Fénix | Millor interpretació masculina | Gael García Bernal | Nominat |
| Premi Iberoamericà de Cinema Fénix | Millor fotografia | Sergio Armstrong | Nominat |
| Premi Iberoamericà de Cinema Fénix | Millo muntatge | Herve Schneid | Guanyador |
| Premi Iberoamericà de Cinema Fénix | Millor disseny de producció | Estefanía Larraín | Guanyador |
| Premi Iberoamericà de Cinema Fénix | Millor disseny de vestuari | Muriel Parra | Guanyador |
| Premi Iberoamericà de Cinema Fénix | Millor so | Miguel Hormázabal, Rubén Piputto, Roberto Zuñiga i Ivo Moraga | Nominat |
| Critics' Choice Movie Award | Millor pel·lícula de parla no anglesa | Neruda | Nominat |
| Premis Globus d'Or | Millor pel·lícula de parla no anglesa | Neruda | Nominat |
| Premis Caleuche 2017 | Millor actor | Luis Gnecco | Guanyador |
| Premis Caleuche 2017 | Millor actor secundari | Roberto Farías | Guanyador |

## Referències

* ↑ «Nominados 2016» (en castellà). Premios Fenix, 28-09-2016.

## Enllaços externs

* Neruda a Cinechile (castellà)
# Víktor Popenko

Víktor Ivànovitx Popenko, més conegut com a Víktor Popenko (rus: Виктор Иванович Попенко) (Kaliningrad, 26 de novembre de 1952), és un antic pilot de motocròs rus de renom internacional durant la dècada del 1970. Ha passat a la història del motocròs arran de la controvertida final del campionat del món de 250cc de 1974, al Gran Premi de Suïssa, quan com a membre de la delegació soviètica va intentar fer fora de la cursa el màxim aspirant al títol, Jaroslav Falta. La seva discutida maniobra, durant la qual va intentar d'atropellar el txec, ha quedat en la memòria d'aquest esport amb el nom de Popenko T-Bone.

## Palmarès

Popenko va debutar en motocròs a només 15 anys, el 1967, en una cursa a Txerniakhovsk (óblast de Kaliningrad). Tot i no tenir encara el permís de conduir, va guanyar la prova i va iniciar així una reeixida carrera que li reportà nombrosos èxits, entre ells:
* 2 vegades Campió de l'URSS Juvenil en 125cc (1969-1970)
* 2 vegades Campió de l'URSS en 250cc (1983-1984)
* 4 vegades Campió de l'Espartaquíada dels Pobles de l'URSS (1970, 1975, 1979 i 1983), com a membre de la selecció de la RSFSR
* 7 vegades Campió de la RSFSR:
** 125cc: 1979
** 250cc: 1973 i 1976
** 350cc: 1982
** 500cc: 1976-1978
* Subcampió al Trophée des Nations de 1972 i tercer el 1973 com a membre de la selecció soviètica
* Tercer al Motocross des Nations de 1973 i 1974 com a membre de la selecció soviètica
* Altres:
** 2 vegades Subcampió de l'URSS de motocròs en 500cc (1974-1981)
** 3 vegades tercer al Campionat de l'URSS de 125cc (1973, 1978-1979)
** Tercer al Campionat de l'URSS en 500cc (1977) i 350cc (1979)
** Subcampió d'hivern de l'URSS en 125cc (1979)
** 2 vegades guanyador del Motocròs de Kovrov (1976, 1979)

### Resultats al Campionat del Món

Font:
| Any | Motocicleta | 500cc | 250cc |
| 1974 | ČZ | 13è | - |
| 1975 | ? | - | - |
| 1976 | KTM | - | 31è |

## Notes

* ↑ El seu nom apareix sovint escrit Viktor Popenko.

## Referències

* 1 2 3 Mishenev, Roman. «Легенды СССР: Виктор Попенко» (en rus). ok.ru, 08-10-2013. [Consulta: 8 març 2020].
* ↑ White, Tom. «Classic motocross iron: 1975 CZ 250 Falta Replica» (en anglès). motocrossactionmag.com, 25-06-2018. [Consulta: 8 març 2020].
* ↑ «CZ250 Falta Replica (1975)» (en anglès). earlyyearsofmx.com, 12-06-2018. Arxivat de l'original el 22 de març 2020. [Consulta: 8 març 2020].
* ↑ Mishenev, Roman. «Интервью с легендой» (en rus). motoxnews.ru, 09-11-2015. [Consulta: 8 març 2020].
* ↑ Связной. «Книга «Мотокросс - «визитная карточка» г.Коврова» (Куприянов В., 13.12.2015)» (PDF) (en rus). kovrovsport.ru p. 6, 13-02-2017. [Consulta: 8 gener 2020].
* ↑ «Palmares du Mondial Mx 3» (en francès). memotocross.fr. [Consulta: 6 gener 2020].
* ↑ «Palmares du Mondial Mx 1» (en francès). memotocross.fr. [Consulta: 6 gener 2020].
# Le Drennec

Le Drennec (en bretó An Dreneg) és un municipi francès, situat a la regió de Bretanya, al departament de Finisterre. L'any 2006 tenia 1.707 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 880 | 974 | 1.206 | 1.529 | 1.599 | 1.527 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Pierre Coz | |
# Dlhá nad Oravou

Dlhá nad Oravou és un poble i municipi d'Eslovàquia que es troba a la regió de Žilina, al centre-nord del país.
# Els Càpitos

Els Càpitos (oficialment Casa de los Cápitos) és un nucli de població catalanoparlant del Carxe a la pedania de la Canyada del Trigo.
# Gan (llengua)

El gan o ganhua (en xinès simplificat: 赣语; en xinès tradicional: 贛語), també anomenat xinès jiang (江西话) o jiangxi hua, és una de les llengües xineses parlada com a llengua materna per 21,8 milions de persones a la província de Jiangxi, a la Xina, i també a les veïnes Hunan, Hubei, Anhui i Fujian. El hakka és la llengua fonèticament més propera al gan, i sovint se'ls considera un sol subgrup.
El gan es divideix en diversos dialectes, el més significatiu dels quals és el nanchang.

## Referències

Viccionari
* ↑ «Chinese, Gan» (en anglès). [Consulta: 16 desembre 2020].
* ↑ «Gan language | Chinese language» (en anglès). Britannica. [Consulta: 16 desembre 2020].